## ARANYKAVICS

# Pályázati felhívás

érettségizőknek

A Kistarcsai Kulturális Egyesület évente odaítélésre kerülő díjat alapított, melynek elnyerésére az adott évben érettségiző, Kistarcsán lakó vagy Kistarcsán tanult diákok pályázhatnak.

A díjjal évek óta azokat a fiatalokat jutalmazzuk, akik azon túlmenően, hogy az iskolájukban meghatározott tanulmányi követelményeket átlagon felül teljesítették, tehetségükkel, szorgalmukkal kiemelkedő eredményeket értek el, elsősorban kulturális téren. (Példaként megemlítünk néhány lehetséges területet: tanulmányi verseny, nyelvvizsga, társadalmi aktivitás, képzőművészet, tárgyalkotás, előadó-művészet, sport). Kiemelten vesszük figyelembe a helyi kulturális életben való részvételt.

Pályázni a számításba vehető tevékenységek leírásával lehet. A szöveges rész terjedelme minimum fél, maximum 1 oldalnyi (betűtípus: Times New Roman, betűnagyság: 12 pont, sortávolság: normál) legyen.

 A pályázatot elektronikus formában kell benyújtani a kike@kike.hu e-mail címre. Tárgyként *Aranykavics pályázat* szerepeljen!

A pályázatnak tartalmaznia kell:

- a pályázó rövid, tényszerű életrajzát,

- az iskola nevét, amelyben általános iskolai tanulmányait folytatta,

- az intézmény nevét, amelyben jelenleg tanul,

- a középiskola 3. évfolyamának év végén elért tanulmányi eredményének másolatát,

- a pályázó elérhetőségeit (postai cím, telefonszám, e-mail cím).

Az elbírálás során örömmel vesszük, ha a pályázó a leírtakat mellékelt dokumentumokkal tudja igazolni. A pályázati dokumentációt *1 db pdf állomány*bankell benyújtani, amely *legfeljebb 5 MB* lehet – a mellékletekkel együtt.

A díj neve: **ARANYKAVICS**.

A díjjal járó pénzjutalom: az adott évre meghatározott minimálbérnek megfelelő összeg, 2018-ban 138 000 Ft.

A díj a Simándy Iskola ballagási ünnepségén kerül átadásra.

A pályázatok beadási határideje: **2018. május 22., 24 óra.**

A pályázatokat a Kistarcsai Kulturális Egyesület Kuratóriuma bírálja el, és tesz javaslatot az elnökségnek a díj odaítélésére.

Megjegyzés: bár minden évben csak egy pályázó nyer díjat, de egyesületünk a többi pályázóval is szeretné tartani a kapcsolatot.

Kérjük, hogy akinek ismeretségi körében van potenciális pályázó, hívja fel figyelmét a lehetőségre!

Bővebb információ kérhető a 28/470-926-os telefonszámon vagy a kike@kike.hu címen (Kereszti Ferenc).

Kistarcsai Kulturális Egyesület